Երեկվա նիստում մեղադրական եւ պաշտպանական ճառերով հանդես եկան քրեական գործով մեղադրող Ժաննա Կոտիկյանը եւ ամբաստանյալի պաշտպան Ռոբերտ Գրիգորյանը։ Իսկ իր նկատմամբ առաջադրված մեղադրանքների (պաշտոնական փաստաթղթեր հափշտակելը եւ կեղծ փաստաթղթերի օգտագործմամբ զինվորական ծառայությունից խուսափելը) վերաբերյալ վերջին խոսքով հանդես գալու համար Արման Բաբաջանյանը դատարանից ժամանակ խնդրեց եւ նախագահողը նիստն հետաձգեց մինչեւ սեպտեմբերի 8-ը։ Ուրբաթ օրը հավանաբար դատարանը վճիռ կկայացնի։